 **บันทึกข้อความ**

**ส่วนราชการ** สน.คท. (กง.คร.) โทร ๐-๒๒๔๑-9000 ต่อ 1426

**ที่** มท ๐๘๐๘.๓/ **วันที่**  มกราคม 2567

**เรื่อง** การให้ความยินยอมเผยแพร่ข้อมูลการประเมินภาษีที่ดินและสิ่งปลูกสร้างขององค์กรปกครองส่วนท้องถิ่น

เรียน อสถ.

 **๑. เรื่องเดิม**

 1.1 คณะรัฐมนตรีได้มีมติเมื่อวันที่ 3 สิงหาคม 2564 เห็นชอบตามที่คณะกรรมการพัฒนาระบบราชการเสนอ เรื่อง การขับเคลื่อนการให้บริการประชาชนผ่านระบบอิเล็กทรอนิกส์ (e-Service)
ในปีงบประมาณ พ.ศ. 2565 งานบริการ ระบบการรับชำระภาษีที่ดินและสิ่งปลูกสร้าง และ มท. ได้กำหนดตัวชี้วัดตามมาตรการปรับปรุงประสิทธิภาพในการปฏิบัติราชการ ประจำปีงบประมาณ พ.ศ. 2566
เรื่อง ระบบชำระภาษีที่ดินและสิ่งปลูกสร้าง โดยมีเป้าหมายให้ขยายผลการแจ้งค่าภาษีที่ดินและสิ่งปลูกสร้าง
ผ่านระบบค้นหาตำแหน่งรูปแปลงที่ดินด้วยระบบภูมิสารสนเทศทางอินเทอร์เน็ต (LandsMaps) ของกรมที่ดิน
ไปยัง ทม. และ ทน. ไม่น้อยกว่าร้อยละ 70 และให้ อปท. ใช้ระบบในโครงการบูรณาการทะเบียนทรัพย์สินในการประเมินเพื่อจัดเก็บภาษีที่ดินและสิ่งปลูกสร้างไม่น้อยกว่าร้อยละ 50 **(เอกสารแนบ 1 และ 2)**

 1.2 สถ. ได้มีหนังสือ ด่วนที่สุด ที่ มท 0808.3/ว 2104 ลงวันที่ 23 พฤษภาคม 2566 เรื่อง การให้ความยินยอมเผยแพร่ข้อมูลการประเมินภาษีที่ดินและสิ่งปลูกสร้างขององค์กรปกครองส่วนท้องถิ่น ขอความร่วมมือจังหวัดติดตามและเร่งรัดให้ผู้บริหาร ทน. และ ทม. ในเขตจังหวัดพิจารณาลงนามในหนังสือ
ให้ความยินยอมเผยแพร่ข้อมูลการประเมินภาษีที่ดินและสิ่งปลูกสร้างบนอินเทอร์เน็ตผ่านระบบข้อมูลกลางองค์กรปกครองส่วนท้องถิ่น (INFO) **(เอกสารแนบ 3)**

 1.3 สถ. ได้มีหนังสือ ที่ มท 0802.2/ว 4398 ลงวันที่ 27 ตุลาคม 2566 เรื่อง การประเมินผลการปฏิบัติราชการของข้าราชการในสังกัด สถ. แจ้งรายละเอียดแนวทางการประเมินผลการปฏิบัติราชการ
ของข้าราชการในสังกัด สำหรับรอบการประเมินที่ 1 ประจำปีงบประมาณ พ.ศ. 2567 (วันที่ 1 ตุลาคม พ.ศ. 2566 ถึงวันที่ 31 มีนาคม พ.ศ. 2567) โดยกำหนดกรอบการประเมินผลดังกล่าวของ สถจ. ตัวชี้วัดที่ 12 ร้อยละ
ของ อปท. ในเขตจังหวัดที่ใช้งานในระบบบูรณาการทะเบียนทรัพย์สิน (LTAX Online) เพื่อบันทึกข้อมูล
และแจ้งประเมินภาษี ประจำปี พ.ศ. 2567 ร้อยละ 25 ของจำนวนเทศบาลและ อบต. ในเขตจังหวัด **(เอกสารแนบ 4)**

 **2. ข้อเท็จจริง**

 2.1 การประชุมคณะทำงานพัฒนาระบบการชำระภาษีที่ดินและสิ่งปลูกสร้าง
ทางอิเล็กทรอนิกส์ ครั้งที่ 3/2566 เมื่อวันที่ 21 พฤศจิกายน 2566 เพื่อพิจารณาแนวทางการขับเคลื่อน
การพัฒนาระบบการชำระภาษีที่ดินและสิ่งปลูกสร้างทางอิเล็กทรอนิกส์ ประจำปีงบประมาณ พ.ศ. 2567
มีมติให้กำหนดเกณฑ์การประเมินผล เป้าหมายขั้นสูง : ขยายผลการให้บริการแจ้งค่าภาษีที่ดินและสิ่งปลูกสร้าง ผ่านระบบ LandsMaps ของกรมที่ดิน ไม่น้อยกว่าร้อยละ 40 และ อปท. รับชำระภาษีที่ดินและสิ่งปลูกสร้าง
ผ่านระบบในโครงการบูรณาการทะเบียนทรัพย์สิน ไม่น้อยกว่าร้อยละ 60 **(เอกสารแนบ 5)**

 2.2 ปัจจุบันมีเทศบาลและ อบต. ให้ความยินยอมเผยแพร่ข้อมูลการประเมินภาษีที่ดิน
และสิ่งปลูกสร้างบนอินเทอร์เน็ตผ่านระบบข้อมูลกลางองค์กรปกครองส่วนท้องถิ่น (INFO) แล้ว จำนวน 647 แห่ง จากทั้งหมด จำนวน 7,772 แห่ง (ร้อยละ 8.32) ดังนี้ **(เอกสารแนบ 6)**

/2.2.1 ทน. …

- 2 -

 2.2.1 ทน. จำนวน 21 แห่ง จากทั้งหมด 30 แห่ง (ร้อยละ 70.00)

 2.2.2 ทม. จำนวน 167 แห่ง จากทั้งหมด 195 แห่ง (ร้อยละ 85.64)

 2.2.3 ทต. จำนวน 91 แห่ง จากทั้งหมด 2,247 แห่ง (ร้อยละ 4.04)

 2.2.4 อบต. จำนวน 368 แห่ง จากทั้งหมด 5,300 แห่ง (ร้อยละ 6.94)

 **3. ข้อพิจารณา**

 สน.คท. พิจารณาแล้วเห็นว่า เพื่อให้สามารถบรรลุเป้าหมายตัวชี้วัดตามข้อ 2.1 เห็นควร
มีหนังสือถึงจังหวัด เพื่อแจ้งให้ผู้บริหาร ทน. และ ทม. ในเขตจังหวัด ที่ยังไม่ได้ดำเนินการตามข้อ 1.2 พิจารณาดำเนินการ และแจ้งให้ผู้บริหาร ทต. และ อบต. พิจารณาลงนามในหนังสือให้ความยินยอมเก็บรวบรวม
ใช้และเผยแพร่ข้อมูลการประเมินภาษีที่ดินและสิ่งปลูกสร้างบนอินเทอร์เน็ต โดยรายงานและจัดส่งข้อมูล
ผ่านระบบข้อมูลกลาง อปท. (INFO)

 **4. ข้อเสนอ**

 จึงเรียนมาเพื่อโปรดพิจารณา หากเห็นชอบโปรดลงนามในหนังสือถึง ผวจ. ทุกจังหวัด
ที่เสนอมาพร้อมนี้

 (นายพงษ์ศักดิ์ กวีนันทชัย)

 ผอ.สน.คท.

**- สำเนาคู่ฉบับ -**

ที่ มท ๐๘๐๘.๓/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มกราคม 2567

เรื่อง การให้ความยินยอมเผยแพร่ข้อมูลการประเมินภาษีที่ดินและสิ่งปลูกสร้างขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง 1. หนังสือสำนักเลขาธิการคณะรัฐมนตรี ด่วนที่สุด ที่ นร 0505/ว(ล) 25465 ลงวันที่ 6 สิงหาคม 2564

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0808.3/ว 2104 ลงวันที่ 23 พฤษภาคม 2566

 3. หนังสือกรมส่งเสริมการปกครองท้องถิ่น ที่ มท 0802.2/ว 4398 ลงวันที่ 27 ตุลาคม 2566

สิ่งที่ส่งมาด้วย 1. หนังสือให้ความยินยอมฯ จำนวน 1 ฉบับ

 2. คู่มือการรายงานและการจัดส่งหนังสือให้ความยินยอมฯ

  (สำหรับองค์กรปกครองส่วนท้องถิ่น) จำนวน 1 ชุด

 3. คู่มือการติดตามการรายงานและการจัดส่งหนังสือให้ความยินยอมขององค์กรปกครองส่วนท้องถิ่น
 (สำหรับสำนักงานส่งเสริมการปกครองท้องถิ่นจังหวัด) จำนวน 1 ชุด

 ตามที่ คณะรัฐมนตรีได้มีมติเมื่อวันที่ 3 สิงหาคม 2564 เห็นชอบตามที่คณะกรรมการพัฒนาระบบราชการเสนอ เรื่อง การขับเคลื่อนการให้บริการประชาชนผ่านระบบอิเล็กทรอนิกส์ (e-Service)
ในปีงบประมาณ พ.ศ. 2565 งานบริการ ระบบการรับชำระภาษีที่ดินและสิ่งปลูกสร้าง และกรมส่งเสริม
การปกครองท้องถิ่นได้กำหนดกรอบการประเมินผลการปฏิบัติราชการของสำนักงานส่งเสริมการปกครองท้องถิ่นจังหวัด รอบการประเมินที่ 1 ประจำปีงบประมาณ พ.ศ. 2567 เรื่อง ร้อยละขององค์กรปกครอง
ส่วนท้องถิ่นในเขตจังหวัดที่ใช้งานในระบบบูรณาการทะเบียนทรัพย์สิน (LTAX Online) เพื่อบันทึกข้อมูล
และแจ้งประเมินภาษี ประจำปี พ.ศ. 2567 โดยระบบดังกล่าวเชื่อมโยงการแจ้งค่าภาษีที่ดินและสิ่งปลูกสร้างประจำปี พ.ศ. 2566 ผ่านระบบค้นหาตำแหน่งรูปแปลงที่ดินด้วยระบบภูมิสารสนเทศทางอินเทอร์เน็ต (LandsMaps) ของกรมที่ดิน ความละเอียดตามหนังสือที่อ้างถึง นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อให้การขับเคลื่อนการให้บริการประชาชนผ่านระบบ e-Service บรรลุผลสัมฤทธิ์ตามมติคณะรัฐมนตรีและเป้าหมายตัวชี้วัด งานบริการ ระบบการรับชำระภาษีที่ดินและสิ่งปลูกสร้าง ประจำปีงบประมาณ พ.ศ. 2567 จึงขอความกรุณาแจ้งสำนักงานส่งเสริมการปกครองท้องถิ่นจังหวัดดำเนินการ ดังนี้

 1. แจ้งเทศบาลนครและเทศบาลเมืองในเขตจังหวัดที่ยังไม่ได้ดำเนินการตามหนังสือที่อ้างถึง 2 ให้พิจารณาดำเนินการตามหนังสือดังกล่าวโดยเร็ว

2. แจ้งให้ผู้บริหารเทศบาลตำบลและองค์การบริหารส่วนตำบลในเขตจังหวัดพิจารณาลงนามในหนังสือให้ความยินยอมเผยแพร่ข้อมูลการประเมินภาษีที่ดินและสิ่งปลูกสร้างบนอินเทอร์เน็ตผ่านระบบข้อมูลกลางองค์กรปกครองส่วนท้องถิ่น (INFO)

/3. ให้เจ้าหน้าที่...

- 2 –

 3. ให้เจ้าหน้าที่ผู้รับผิดชอบขององค์กรปกครองส่วนท้องถิ่นเข้าสู่ระบบยืนยันตัวตน
กรมส่งเสริมการปกครองท้องถิ่น (SSO DLA) โดยกรอกรหัสผู้ใช้งาน “หมายเลขบัตรประจำตัวประชาชน”
และรหัสผ่านที่สามารถเข้าไปบันทึกและแก้ไขข้อมูล ในเมนู INFO ด้านที่ 6 การจัดการภายในและธรรมาภิบาล เมนูย่อย การให้ความยินยอมเผยแพร่ข้อมูลภาษีที่ดินและสิ่งปลูกสร้าง “หัวข้อ การให้ความยินยอม
เก็บรวบรวม ใช้ และเผยแพร่การประเมินภาษีที่ดินและสิ่งปลูกสร้าง” เพื่อบันทึกข้อมูล และสแกนหนังสือ
ให้ความยินยอมฯ ที่ผู้บริหารท้องถิ่นลงนามแล้ว ในรูปแบบไฟล์ .pdf นำเข้าในระบบ ให้แล้วเสร็จ

 4. ให้ท้องถิ่นจังหวัดติดตามและเร่งรัดการดำเนินการขององค์กรปกครองส่วนท้องถิ่น
ให้แล้วเสร็จภายในระยะเวลาที่กำหนด

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานนโยบายการคลังและพัฒนารายได้

โทร. ๐-2241-9000 ต่อ 1426

โทรสาร 0-2241-8898

ไปรษณีย์อิเล็กทรอนิกส์ saraban@dla.go.th

ผู้ประสานงาน นายกษิดิ์เดช อินมาก โทร. 09 6654 6417



**สิ่งที่ส่งมาด้วย**